#. Minőségi paraméterek 3. számú melléklet

1. számú melléklet I. Vagyongazdálkodási közfeladatok 3. sz. melléklete

[bookmark: bookmark4]3. Nem lakáscélú ingatlan üzemeltetés
3.1 [bookmark: bookmark5]Nem lakás céljára szolgáló helyiségek és egyéb nem lakáscélú ingatlanok üzemeltetése
3.1.1 Bérlőkhöz kapcsolódó kapcsolattartási, képviseleti és ellenőrzési feladatok elvégzése
3.1.1.1. Az Ingatlanok üzemeltetése során a tulajdonos képviselete.
3.1.1.2. A Bérbeadót terhelő karbantartási feladatokkal összefüggően kapcsolattartás a bérlőkkel, valamint javítási feladatok ellátása esetleges bérlői/használó bejelentés alapján is.
3.1.1.3. Bérlői/használói észrevételek, panaszok, kezelése, illetve az azokhoz fűzött javaslatok, észrevételek, valamint az ellenőrzések tapasztalatainak szükség szerinti továbbítása Önkormányzat felé.
3.1.1.4. Hasznosított ingatlan esetében a Közfeladat-ellátó legalább évente ellenőrzi:
· hogy a használat mértéke egyezik-e a bérleti, használati szerződésben, megállapodásban megjelölt területi adatokkal;
· [bookmark: _Hlk155348172]hogy a bérlő/használó a bérleményt az érvényes bérleti szerződésben rögzített feltételekkel és személy(ek) használja/használják-e;
· a bérleti/használati szerződésben meghatározott célra és rendeltetésszerűen történik-e a használat;
· a bérleti/használati szerződésben részére előírt karbantartási munkákat elvégzi-e a bérlő/használó;
· a bérlemény aktuális leltára szerinti berendezéseket, felszereléseket.
· [bookmark: _Hlk155348352][bookmark: _Hlk155347856]a bérlő/használó a szerződésben rögzített kötelezettségeinek, mint például bérleti díj, közüzemi díjak megfizetésének eleget tesz-e, amelyet a befizetésekről szóló bizonylatok bemutatásával bizonyít. A bérleti díjak, teljesítését havonta, a közüzemi díjak bérlői megfizetését a bérlőnek kiállított közüzemi számla fizetési határidejének lejáratakor ellenőrzi a Közfeladat-ellátó.
3.1.1.5. Az ellenőrzésekről igény szerint írásban tájékoztatást ad az Önkormányzat részére, indokolt esetben (pl. életveszély elhárítás, sürgős állagvédelem vagy a bérleti szerződésben foglalt bérlői kötelezettség elmulasztása) azonnal intézkedik az Önkormányzat egyidejű írásos tájékoztatása mellett. Bérlői fizetési késedelem esetén Közfeladat-ellátó haladéktalanul megteszi a szükséges intézkedéseket (pl. fizetési felszólítás küldése).
3.1.1.6. A birtokátruházásról szóló jegyzőkönyvben a Közfeladat-ellátó nyilatkozik a távozó bérlő költségére (az óvadék terhére) eső	
3.1.1.6.1 elvégzendő javítási munkákról, amelyekre a rendeltetésszerű használathoz, illetve a birtokba adásnak megfelelő állapot helyreállításához szükség van, illetve
[bookmark: _Hlk155346895]3.1.1.6.2. a távozó bérlő által esetlegesen felhalmozott közüzemi tartozásokról is.

3.1.2 Ingatlanokhoz, helyiségekhez kapcsolódó műszaki, karbantartási, javítási, ellenőrzési feladatok elvégzése
3.1.2.1 [bookmark: _Hlk155347946]Az ingatlan rendeltetésszerű használatának biztosítása érdekében az ingatlanok állapotának fenntartása, központi berendezéseinek és rendszereinek (elektromos hálózat, fűtési rendszerek, használati melegvíz-termelő berendezések stb.) szakszerű, takarékos és megbízható üzemeltetése, működtetése az Önkormányzat erre vonatkozó döntéseinek keretei között, illetve a jogszabályi előírások, kötelezettségek figyelembevétele mellett. A karbantartási feladatok nyilvántartása (Karbantartási terv), ingatlanonként, időpont vagy időintervallum szerint.
3.1.2.2 Az ingatlan rendeltetésszerű használatát akadályozó, használatba / bérbeadót terhelő, illetve életveszélyt jelentő és sürgős állagvédelmet igénylő hibák elhárítását Közfeladat-ellátó azonnal megkezdi az Önkormányzat egyidejű, azonnali írásbeli értesítésével.
3.1.2.3 Éves műszaki feladat- és költségterv készítése és előzetes egyeztetése és jóváhagyatása az Önkormányzattal. Az Önkormányzat Főpolgármesteri Hivatala Vagyongazdálkodási Főosztállyal előzetesen, írásban egyeztetett, jóváhagyott karbantartási műszaki feladatok elvégzésének előkészítése, végrehajtása, ellenőrzése. Az Önkormányzat Főpolgármesteri Hivatala Vagyongazdálkodási Főosztállyal előzetesen, írásban egyeztetett karbantartási, bontási- hibaelhárítási-, veszélyelhárítási feladatok elvégzése, illetve indokolt esetben közreműködői szerződések megkötése és azok teljesülésének ellenőrzése a Vagyonelemek között nem szereplő ingatlanok esetében is.
3.1.2.4 [bookmark: _Hlk114637361][bookmark: _Hlk114639251][bookmark: _Hlk536512152]Az épület folyamatos működésének felügyelete, meghibásodás vagy üzemzavar esetén a szükséges intézkedés megtétele. Közfeladat-ellátó az általa lefolytatott (köz)beszerzési eljárások, javítási, karbantartási munkák esetében nettó 3 000 000 Ft, azaz hárommillió forint értékhatárig saját hatáskörben, az Önkormányzat szakmai felügyeletet ellátó szervezeti egysége bevonása nélkül jogosult közreműködők igénybevételére. Ezen értékhatár felett szintén saját hatáskörben jogosult közreműködők igénybevételére azzal, hogy ezen esetben a (köz)beszerzési eljárás lefolytatása előtt Közfeladat-ellátó a (köz)beszerzési kiírásra (felhívás és teljes műszaki dokumentáció, beleértve ebbe az árazott és árazatlan költségvetést), illetve az alapján megkötendő (köz)beszerzési szerződésre vonatkozóan köteles megkérni az Önkormányzat szakmai felügyeletet ellátó szervezeti egységének előzetes, írásbeli engedélyét. A közfeladat-ellátó által elektronikus formában megküldött engedélyezés megkérésének kézhezvételétől és az esetleges hiánypótlás megküldésétől számított 10 (tíz),különösen sürgős munkákra, részletes, írásbeli indokolás mellett 5 (öt) munkanapon belül az Önkormányzat megküldi az eljárás jóváhagyására vagy hiánypótlására vonatkozó döntését, amelynek kézhezvételét követően, az abban foglaltak átvezetése után a (köz)beszerzési eljárás megindítható. 
Az előzetes, az Önkormányzat szakmai felügyeletet ellátó szervezeti egysége által kiadott engedély alapján lefolytatott eljárások eredményéről, a nyertes ajánlattevő személyéről a Közfeladat-ellátó az eljárás lezárását követően az összeg(e)zés és az aláírt szerződés megküldésével elektronikus formában kizárólag tájékoztatja az engedélyezőt, az adott eljárásban illetékes szakmai felügyeletet ellátó önkormányzati szervezeti egységet, figyelemmel arra, hogy – különösen a közbeszerzési eljárások tekintetében – az eljárások ezen szakaszában módosításra már nincs jogi lehetőség. 
3.1.2.5 A beruházásokra, felújításokra, szükség szerint megállapodás/tulajdonosi nyilatkozat döntéshozó részére történő előkészítése, a közművek által kiadandó engedélyekhez szükséges tulajdonosi hozzájárulás aláírása és kiadása (a II/6. mellékletben szereplő ingatlanok tekintetében is). A bérlői vagy más használati jogosult által végzett beruházások, felújítások, műszaki szakmai felügyelete, az elvégzett feladatok dokumentálása. A folyamatos és rendeltetésszerű működtetés biztosítása érdekében a bérlői biztosításkötések esetében, amennyiben a biztosítási kár helyreállítását a Bérlő fizette meg a vállalkozónak, arra vonatkozó nyilatkozat kiállítása, hogy a biztosító a kártérítési összeget közvetlenül a bérlőnek fizesse meg. A nyilatkozat kiállítására vonatkozó feladat az ingatlan birtokbaadásának napjától hatályos. A nyilatkozat kiadása a Bérlő részére a Vagyongazdálkodási Főosztállyal történt előzetes írásos egyeztetést követően történhet meg.
3.1.3 Ingatlanokhoz kapcsolódó közüzemi-, energetikai feladatok ellátása
3.1.3.1 Üres helyiségeknél és a több bérleményt tartalmazó ingatlanoknál az üresen tartással és a közös használatú területek üzemeltetésével kapcsolatos közüzemi és energiagazdálkodási feladatok ellátása.
3.1.3.2 Az üzemeltetés része a kommunális szolgáltatás megszervezése, amelynek keretén belül a Közfeladat-ellátó kötelezettsége a keletkezett kommunális hulladékok, illetve a javítás-karbantartásból felhalmozott építési hulladék elszállíttatása, valamint a kötelező kéményseprés elvégeztetése.
3.1.3.3 Közfeladat-ellátó az üres, vagy több bérlő által használt ingatlanok mérőóráit saját nevére átíratja, ellenőrzi és fizeti a fogyasztói számlákat, majd a közüzemi költségeket tovább számlázza az Önkormányzat, illetve – a használat mértékével arányos felosztást követően – a bérlők/használók részére. Közfeladat-ellátó gondoskodik a mérőórák szükség szerinti, de legalább havi gyakorisággal történő, leolvasásáról és a mért fogyasztási adatok ellenőrzéséről, mérőóra napló vezetéséről
3.1.3.4 Az üzemeltetés szakszerű és takarékos ellátása érdekében a közüzemi társaságokkal közüzemi szerződés kötése. Közfeladat-ellátó köteles ellenőrizni a közüzemi szolgáltató társaságok szerződés szerinti teljesítését.
3.1.3.5 Az önálló rendeltetési egység bérbe/használatba adását, valamint értékesítését megelőzően az épületek energetikai jellemzőinek tanúsításáról szóló 176/2008. (VI. 30.) Korm. rendeletben meghatározottak szerinti energetikai tanúsítvány készítése/készíttetése.
3.1.4 Ingatlanokkal kapcsolatos takarítási, gondozási és őrzési feladatok 
3.1.4.1 Az üzemeltetés része a gondozás, azaz az épületek, építmények és zöldfelületek, a közös használatú ingatlanrészek takarítása, ápolása, tisztántartása, járdák-, térburkolatok takarítása, csúszásmentesítése (hó- és jégmentesítése), szükség esetén rovar és rágcsálómentesítés.
3.1.4.2 Az üzemeltetés során a zöldfelülettel rendelkező ingatlanokon évente 3- 4 alkalommal elvégzi a zöldfelületek kaszálását, gaztalanítását, a lehullott avar összegyűjtését, az aljnövényzet ritkítását, a veszélyes faágak visszavágását és a szükséges metszéseket. A szükségessé váló további munkák az Önkormányzat előzetes egyedi engedélyével történhetnek.
3.1.4.3 Közfeladat-ellátó köteles együttműködni az Önkormányzattal, és előzetes egyeztetés alapján az érdekelteknek az ingatlant bemutatni.
3.1.4.4 Közfeladat-ellátó a feladatait az Önkormányzat érdekeit szem előtt tartva köteles megvalósítani és tevékenysége során felhívni az Önkormányzat figyelmét minden olyan tényre, körülményre és veszélyre, amely hátrányos vagy káros jogkövetkezményekkel járhat az Önkormányzatra.
3.1.4.5 Közfeladat-ellátó az ingatlan átadása-átvétele során jegyzőkönyvben rögzített állapotáért, és az épület tartozékok – jegyzőkönyv és leltár alapján megállapított – hiánytalan meglétéért felelősséggel tartozik. Amennyiben Közfeladat-ellátó tevékenysége során nem a tőle elvárható gondossággal és nem az Önkormányzat útmutatásának, döntésének megfelelően járt el és ezzel az Önkormányzatnak kárt okoz, kártérítést köteles fizetni az Önkormányzatnak az okozott kár erejéig.
3.1.4.6 Közfeladat-ellátó az üres ingatlanok tekintetében havi helyszíni ellenőrzés alkalmával köteles jegyzőkönyvet vezetni. Közfeladat-ellátó köteles az ingatlan műszaki állapotát is havonta rendszeresen ellenőrizni, figyelemmel kísérni, és az ingatlanban állapotfelmérő bejárást tartani. Rendkívüli esetben erről intézkedési javaslattal együtt jelentést készíteni az Önkormányzat részére, illetve azonnal intézkedni, az Önkormányzat egyidejű tájékoztatása mellett, az élet- vagy balesetveszélyt jelentő és sürgős állagvédelmet igénylő hibák elhárításáról.
3.1.4.7 Közfeladat-ellátó nettó 1.000 000 Ft, azaz egymillió forint értékhatárig saját hatáskörben, az Önkormányzat szakmai felügyeletet ellátó szervezeti egysége bevonása nélkül, ezen értékhatár felett  szintén saját hatáskörben jogosult közreműködők igénybevételére azzal, hogy ezen esetben a (köz)beszerzési eljárás lefolytatása előtt Közfeladat-ellátó a (köz)beszerzési kiírásra (felhívás és teljes műszaki dokumentáció, beleértve ebbe az árazott és árazatlan költségvetést), illetve az alapján megkötendő (köz)beszerzési szerződésre vonatkozóan köteles megkérni az Önkormányzat szakmai felügyeletet ellátó szervezeti egységének előzetes, írásbeli engedélyét. A közfeladat-ellátó által elektronikus formában megküldött engedélyezés megkérésének kézhezvételétől és az esetleges hiánypótlás megküldésétől számított  10 (tíz), különösen sürgős munkákra, részletes, írásbeli indokolás mellett 5 (öt) munkanapon belül az Önkormányzat megküldi az eljárás jóváhagyására vagy hiánypótlására vonatkozó döntését, amelynek kézhezvételét követően, az abban foglaltak átvezetése után a (köz)beszerzési eljárás megindítható. 
Az előzetes, az Önkormányzat szakmai felügyeletet ellátó szervezeti egysége által kiadott engedély alapján lefolytatott eljárások eredményéről, a nyertes ajánlattevő személyéről a Közfeladat-ellátó az eljárás lezárását követően az összeg(e)zés és az aláírt szerződés megküldésével elektronikus formában kizárólag tájékoztatja az engedélyezőt, az adott eljárásban illetékes szakmai felügyeletet ellátó önkormányzati szervezeti egységet, figyelemmel arra, hogy – különösen a közbeszerzési eljárások tekintetében – az eljárások ezen szakaszában módosításra már nincs jogi lehetőség. 
3.1.4.8 Közfeladat-ellátó köteles az Önkormányzat kijelölt képviselőjét haladéktalanul értesíteni, ha az ingatlanban elemi kárt, tartós energia kimaradást, vagy bármely az őrzés során felmerülő rendkívüli eseményt, tényt, vagy körülményt észlel. Ezekről jegyzőkönyvet köteles felvenni.
3.1.4.9 Az ingatlanok élőerős őrzése vagy távfelügyeleti védelme az Önkormányzat Főpolgármesteri Hivatala Vagyongazdálkodási Főosztály által meghatározottak szerint.

3.1.4.10 A Közfeladat-ellátó feladata illetéktelenek bejutásának, behatolásának elhárítása, valamint a szándékos rongálások megakadályozása, az ingatlanok kulcsainak átvétele és azok megőrzése.

3.1.4.11 Közfeladat-ellátó a szerződésben foglaltak teljesítése során köteles a tőle elvárható legnagyobb gondossággal és a hatályos jogszabályok keretei között eljárni.
3.1.5. Ingatlanokhoz kapcsolódó biztosítási-, tűz- és munkavédelmi feladatok elvégzése
3.1.5 1	Az ingatlanok üzemeltetésével kapcsolatos, a tulajdonost terhelő tűzvédelmi és munkavédelmi feladatok ellátása.
3.1.5 2	Közfeladat-ellátó a több bérleményt tartalmazó ingatlan esetében koordinál a biztosítási események lefolytatása során.
